Source: http://szotar.ro/?szotar=jogi&betu=h
Timestamp: 2017-11-24 18:10:39
Document Index: 9734517

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

hotărâre arbitrală - választottbírói határozat[magyarázat]
Az a (végső és legfontosabb) rendelkezési jogügylet, melynek révén a választottbíróság lezárja a peres felek közötti vitát. A választottbírói határozat jogi természetét a kettősség jellemzi: egyszerre rendelkezik szerződésbeli és bíráskodási jelleggel.
hotărâre cu condamnare alternativă - vagylagos elmarasztaló határozat[magyarázat]
Olyan bírói határozat, amely két büntetést is megfogalmaz, közülük azonban a követeléseiben elmarasztalt fél számára csak az egyik kötelező. Vagylagos elmarasztaló határozat az ingó dologi keresetek ügyében hozható és a jövőre vonatkozó rendelkezések olyan jellegzetes tulajdonságát foglalja magába, amely az in rem teljesítés kivitelezhetetlenségét feltételezi. Pl. a vádlott köteles egy adott jószágot átadni, amennyiben ezt nem tenné meg, köteles az illető jószág ellenértékét pénzben kifizetni.
hotărâre cu execuţie vremelnică - előzetes végrehajthatóság[magyarázat]
Olyan nem végleges bírói határozat, amelynek végrehajtó erejét a törvény vagy kihirdetése időpontjától fogva, vagy a bíróság által jóváhagyott előzetes végrehajthatósági döntésben megjelölt időponttal kezdődően ismeri el. Az előzetes végrehajthatóság révén a jogosult gyorsabban jut a követeléséhez, mert nem kell bevárnia a határozat jogerőre emelkedését, amelyet az – esetleges fellebbezési eljárás – jelentősen tud késleltetni.
hotărâre cu obligare alternativă -
Lásd még: hotărâre cu condamnare alternativă
hotărâre cu obligare pură şi simplă - végrehajtandó határozat[magyarázat]
Olyan bírói határozat, amely a pervesztes félt egy pontosan meghatározott kötelem teljesítésére kötelezi (ez vonatkozhat pénzösszeg kifizetésére, jószág átadására, egy bizonyos jog elismerésére, stb.) a pernyertes féllel szemben. Ez a fajta döntés nem engedélyezi a pervesztes fél számára, hogy két kötelezettség közül választhasson egyet, hanem egyetlen kötelezettséget ró ki rá, amelyet az előírt formában köteles teljesíteni.
hotărâre de expedient - peregyezségi határozat/perbeli egyezség[magyarázat]
Olyan perrendtartási cselekmény, amely a felek közötti jogvitát lezárja. A törvény lehetőséget biztosít a felek számára, hogy a per lefolytatásának bármely pillanatában – akár idézés hiányában is – megjelenhessenek a bíróság előtt és kijelentsék egybehangzó akaratnyilatkozatukat. A perbeli nem rendelkezik az érdemi döntés tulajdonságaival, mivel a gyakorlatban nem megoldja egy követelést, hanem tudomásra hoz egy megegyezést. Ebből következik, hogy a perbeli egyezség ellen nem lehet fellebbezni, mivel a meghozott döntés a felek közötti akaratmegegyezést tükrözi; lehetséges azonban rendkívüli perorvoslatot vagy megsemmisítő keresetet benyújtani ellene.
hotărâre de fond - érdemi határozat[magyarázat]
Olyan bírósági döntés, amely a követelés érdemi részére vonatkozik.
hotărâre definitivă - végleges határozat[magyarázat]
Olyan határozat, amely nem támadható meg. A jogerőre emelkedett határozatot rendes perorvoslattal már nem lehet megtámadni, az ítélet anyagi jogereje pedig kizárja azt, hogy ugyanazon felek, illetve jogutódaik ugyanabból a tényalapból származó jog iránt új keresetet indíthassanak.
hotărâre executorie - végrehajtható határozat[magyarázat]
Olyan bírói határozat, amely törvényszéki végrehajtó által foganatosítható. A végleges és jogerős határozatok, illetve a nem végleges határozatok (amennyiben cu execuţie vremelnică) esetében alkalmazható.
hotărâre integrală - teljes határozat[magyarázat]
Olyan végleges rendelkezési cselekmény, amely a keresetben megfogalmazott követelést teljes egészében lezárja. A felek valamennyi követelésének megfogalmazása és a védekezés kifejtése után a bíróság a teljes ügycsomót lezárja. A bíróság nem adhat ki teljes határozatot abban az esetben, ha a keresetben megfogalmazott valamennyi kérést nem bírálta el és nem is rendelte el előzetesen a követelmények szétválasztását.
hotărâre judecătorească - bírói határozat[magyarázat]
A bíróság percselekményeit határozatainak kinyilvánítása formájában foganatosítja.
hotărâre nedefinitivă - nem végleges határozat[magyarázat]
Olyan határozat amely nem emelkedett még jogerőre és amely ellen fellebbezést lehet benyújtani. Az elsőfokú bíróság által hozott határozatok a fellebbezési határidő benyújtásának nem végleges határozatként kezelendők; amennyiben a fellebbezési határideje alatt senki sem támadta meg a határozatot, az végleges határozattá válik. Ugyanígy, nem végleges határozatként kell kezelni azokat az elsőfokú bíróság által hozott döntéseket, amelyek ellen a törvényes határidő alatt fellebbezést nyújtottak be, így a fellebbviteli bíróság döntésének pillanatáig nem végleges határozatként kell kezelni őket.
hotărâre neexecutorie - nem végrehajtható határozat[magyarázat]
Olyan határozat, amely nem foganatosítható végrehajtás által. Ebbe a kategóriába tartozik az a (végleges) döntés, amely megállapítási kereset elbírásálára vonatkozik, illetve az nem végleges döntés, amelyet a bíróság érvényesítési keresetben hoz (azon esetek kivételével, amikor a bíróság előzetes végrehajthatóságot állapít meg).
hotărâre parţială - részleges határozat/részítélet[magyarázat]
A bíróság az egyes kereseti kérelmek felől vagy a kereseti kérelmek önállóan elbírálható egyes részei felől részleges határozatban dönthet, amennyiben ebben a vonatkozásban további tárgyalásra nincs szükség (a vádlott elismerte a vádpontok részbeli megalapozottságát) és ha a többi kereseti kérelem vagy beszámítási kifogás eldöntése végett a tárgyalást el kell halasztani (ez utóbbi esetben a bíróság elrendeli a szétválasztás és külön tárgyalja az illető keresetpontot).
hotărâre pronunţată în prima instanţă - elsőfokon hozott döntés[magyarázat]
Az elsőfokon hozott döntés az elsőfokú bíróság által érdemben hozott, nem végleges döntése. A törvény értelmében a bíróságok, törvényszékek, ítélőtáblák, a Legfelsőbb Semmítő- és Ítélőszék elsőfokú eljárásban és keresetek elbírálásában hozott döntései ilyen döntésnek minősülnek.
hotărâre pronunţată în primă şi ultimă instanţă - határozat[magyarázat]
Olyan bírói határozat, amelyben az ügyben (érdemben) eljáró elsőfokú bíróság végleges hatállyal dönt a hozzá benyújtott perkövetelésekről.
hotărâre pronunţată în ultimă instanţă - határozat[magyarázat]
Olyan bírói határozat, amely a törvény értelmében kihirdetése pillanatától fogva véglegesnek tekintendő. Ilymódon a bíróságok döntenek bírósági felülvizsgálat keretében az igazságszolgáltatási rendszeren kívül található, törvénykezési tevékenységet folytató szervek által kiadott határozatokról (pl. a tengervíz tengeri hajók okozta szennyezésének kihágási jegyzőkönyvét); illetve felülvizsgálati eljárás szervei, egy másik bíróság döntésének felülvizsgálatára vonatkozó perorvoslati kérelem következtében.
hotărâre propriu-zisă - tulajdonképpeni határozat[magyarázat]
Az a bírói határozat, amely a per tárgyát lezárja, és amelynek az érvényessége nincs időhöz kötve. A tulajdonképpeni határozat a perkeresetre vonatkozó végleges döntést fogalmazza meg; módosítása vagy megsemmisítése csak a felülvizsgálatban résztvevő bíróság által lehetséges és csakis abban az esetben, hogyha az illető bíróságot a törvényes (rendes és rendkívüli) perorvoslati lehetőségek igénybevételével értesítették a felek vagy az ügyész.
hotărâre provizorie - ideiglenes határozat[magyarázat]
Olyan bírói határozat, amely ideiglenes jelleggel rendelkezik, és amelyet az eljárás keretében hoznak meg azzal a céllal, hogy különleges intézkedések révén megakadályozzák az egyik fél kárát. Az ideiglenes határozatot vissza lehet vonni vagy meg lehet semmisíteni a per lefolyása alatt; a körülményektől függően a pedr végén hozott tulajdonképpeni határozat megőrizheti, megváltoztathatja vagy kiiktathatja az ideiglenes határozatot.
hotărârea instanţei de recurs - a felfolyamodási bíróság határozata[magyarázat]
Olyan végleges és rendelkezési cselekmény, melynek révén a fellebbezés által megtámadott határozat törvényes jellege fölött